12. Penggunaan bahan sumber 3D dalam pengajaran dan pembelajaran banyak memberikan impak positif kepada pelajar. Walau bagaimana pun tidak kurang terdapat beberapa kekangan untuk menggunakan bahan tersebut di dalam bilik darjah. Berikan pendapat anda tentang kekuatan-kekuatan serta kekangan – kekangan penggunaan bahan sumber 3D di sekolah.

Pada pendapat saya, antara kekuatan penggunaan bahan 3D di sekolah ialah ia digunakan untuk membantu pelajar memahami dunia kini dan dahulu. Bahan ini memberikan pelbagai jenis pengetahuan berbanding dengan bahan-bahan bertulis atau lisan. Objek 3D boleh menyokong bahan lain seperti buku teks dan menyumbang kepada pengalaman konkrit selain memberikan rangsangan untuk kreativiti dan ekspresi. Selain itu, bahan 3D digunakan untuk mengajar pelbagai kurikulum dalam bilik darjah selain di tempat bersejarah, di mana koleksi artifak dan objek 3D member pelajar peluang untuk meneliti, membaca serta belajar daripada bahan yang direka cipta oleh manusia.

 Walaubagaimanapun, terdapat juga kekangan dalam penggunaan bahan 3D ini. Antara yang saya dapat kenalpasti ialah terdapat bahan 3D memerlukan kos yang mahal seperti dalam subjek Matematik, blok Dienes merupakan bahan bantu belajar yang mahal dan memerlukan belanja yang tinggi. Selain itu, wujud kekangan masa untuk membina bahan 3D. Hal ini kerana bahan 3D seperti wayang kulit yang mana rupa bentuk boneka dilukis di atas kertas tebal, diwarnakan dan bentuknya di potong keluar. Lidi-lidi halus diletakkan pada tempat-tempat tertentu pada badan boneka itu. Semasa memainkan boneka ini, ia ditempatkan di bahagian belakang satu skrin putih. Lampu dinyalakan dan bayang-bayang boneka tersebut akan kelihatan di atas skrin. Lidi digoyang-goyangkan untuk menggerakkan anggota boneka. Kesemua ini memerlukan masa yang lama untuk proses penyediaannya.

Akhir sekali bagi saya kekangannya ialah penggunaan bahan 3D ini memerlukan ruang yg luas untuk menyimpan bahan 3D. Hal ini kerana saiznya yang besar dan merupakan objek maujud yang boleh dipegang dan dirasai.